fi fi fi fi en fi fr fi tr fi fi fi ru fi en fi en fi fi fi fi fi fi fi fi fi fi fi fi fi fi en en en fi fi en fi fi es es fi es fi fi fi es fi it fi es fi en es fi pt fi en it fi fi fi es fi fi fi fi es fi en fi en en fi fi fi fi fi fi fi fi fi fi fi fi en en en fi fi en en fi fi fi fi fi fi fi fi fi fi fi fi fi fi fi fi fi fi fi fi fi fi en en en en en fi fi fi fi fi fi fi fi fi fi fi fi fi fi fi fi fi fi fi fi fi fi sl fi fi sl fi fi en fi tr eo fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi fi fi fi en fi en fi fi et fi
kesäkuu 2019 – Etelä-Vantaan Shakki ry – EtVaS
Mestareiden täyskierrosturnaus – Masters’ round robin 6.-8.9.2019
EtVaS järjestää tulevan JSM kauden aattona 6.-8.9.2019 Helsingissä korkeatasoisen ELO-kelpoisen turnauksen hyvissä olosuhteissa hieman perinteisestä poikkeavalla formaatilla. Turnauksessa pelataan kuuden pelaajan täyskierrosturnauksia enintään neljässä ryhmässä. Osanotto vahvistetaan ja kaikki parit julkaistaan viimeistään 48 tuntia ennen ensimmäisen pelin alkua, mikä mahdollistaa huolellisen valmistautumisen kaikkiin peleihin etukäteen. Mukaan mahtuu enintään 24 pelaajaa vahvuusjärjestyksessä.
Huom: ryhmien rajat eivät ole kiinteät, vaan määräytyvät lopulta osallistuvien pelaajien vahvuuksien mukaan. Turnauksessa ei siis ole kiintiöitä millekään vahvuusryhmälle.
Osanottomaksuun 50 EUR sisältyy kahvi, virvokkeet ja pientä kahvileipää koko turnauksen ajan.
Kunkin ryhmän voittajalle vähintään 200 EUR palkinto.
Pelipaikkana on EtVaSin pelitila Kannelmäessä, Halsuantie 9. Käynti suoraa kadulta.
Ilmoittautuminen sähköpostitse: etvas@shakki.net. Osallistuminen vahvistetaan maksamalla osanottomaksu EtVaSin tilille viimeistään 3.9.2019 klo 23:59. Osanottajat (enintään 24 pelaajaa) vahvistetaan 4.9.2019. Vahvistettujen pelaajien osanottomaksuja ei palauteta mikäli pelaaja päättää perua osallistumisensa ilman erityistä syytä. Tämän tarkoituksena mahdollistaa parien julkistaminen vähintään 48 tuntia ennen pelien alkua. Osanottomaksu palautetaan niille pelaajille jotka eivät mahdu mukaan 24 vahvimman pelaajan joukkoon.
Tervetuloa mukaan nauttimaan laadukkaista peleistä ja viimeistelemään pelikuntoa alkavaa JSM kautta ajatellen!
EtVaS invites players to join a high class tournament on 6.-8.9.2019, just before the Finnish team league season begin . The tournament is targeted especially for master level players (2200 ELO) and above, but players at around 2000 ELO level are welcome to enroll as well. The tournament will be played as round robin in groups of 6 players (=5 games). All pairs will be announced minimum 48 hours before the start of the tournament.
Sign up by email: etvas@shakki.net. Participation must be confirmed by paying the entry fee of 50 EUR to EtVaS bank account no later than 3.9.2019 at 23:59. Participants (maximum 24 strongest) will be confirmed on 4.9.2019. Entry fees for confirmed players will not be refunded (except under very special circumstances) to ensure that players know their opponents in advance and are able to prepare for the games. Entry fee will be refunded for those who do not fit among the top 24 players. The winner of each group will receive a minimum prize of 200 EUR. Entry fee includes free coffee, refreshments and snacks during the tournament. Playing venue is EtVaS club house at Kannelmäki, Halsuantie 9. Entry directly from the street.
Huom: Ryhmäjako ja parit ovat lopulliset ja niitä ei muuteta mikäli joku pelaajista jää pois turnauksesta. Mikäli joku pelaajista jää pois ennen turnauksen alkua, tulee hänen tilalleen varapelaaja joka pelaa otteluohjelman mukaisesti kaikki turnauksen pelit. Varapelaajat nimetään ennen turnauksen alkua. Mikäli joku pelaajista keskeyttää aloittamansa turnauksen, ei varapelaajaa nimetä ja ko. pelaajan loput pelit jäävät pelaamatta.
IM Mikael Agopov (SELO 2428, ELO 2422)
FM Kalle Niemi (SELO 2307, ELO 2283)
CM Evert Rademakers (NED) (ELO 2254)
FM Jari Järvenpää (SELO 2240, ELO 2231)
M Elias Keso (SELO 2212, ELO 2223)
FM WIM Johanna Paasikangas-Tella (SELO 2205, ELO 2211)
M Jere Lindholm (SELO 2228, ELO 2155)
M Dmitri Tumanov (SELO 2204, ELO 2154)
Kimmo Karvinen (SELO 2128, ELO 2109)
Per Ertbjerg (SELO 2089, ELO 1985)
Teemu Miettinen (SELO 2042, ELO 2032)
Jarmo Sorvari (SELO 2030, ELO 2028)
Varapelaaja FM-ryhmässä ja M-ryhmässä:
Reserve player in FM group and M group:
FM Tero Kokkila (SELO 2278, ELO 2247)
Sarabella Norlamo (SELO 1963, ELO 1998)
Veli-Pekka Sinervuo (SELO 1953, ELO 1958)
Suseenthiram Rajaji (SELO 2003, ELO 1884)
Roberto di Candia (ITA) (ELO 1941)
Arto Ihaksi (SELO 1909, ELO 1906)
Taneli Lallukka (SELO 1899, ELO 1865)
Dmitry Vyskubov (SELO 1886)
Tapio Pulli (SELO 1849, ELO 1872)
Henri Nordlund (SELO 1864, ELO 1831)
Heljä Lehtinen (SELO 1843, ELO 1818)
Hannu E. Koskinen (SELO 1732, ELO 1790)
Daniel Buselli (SELO 1607, ELO 1548)
Varapelaaja ME-ryhmässä ja A-ryhmässä:
Reserve player in ME group and A group:
Mikael Karppinen (SELO 1763, ELO 1715)
Toivo Keinänen tuore Suomen mestari!
FM Toivo Keinänen (MatSK) on voittanut shakin yleisen sarjan Suomen mestaruuden 10.6.-18.6.2019 Helsingissä Shakkiareenalla pelatussa 9 kierroksen turnauksessa pistein 7,5/9. Hopeaa nappasi vertailun jälkeen FM Pekka Köykkä (TammerSH) pistein 6/9, ja pronssille ylsi KvM Sampsa Nyysti (SK ComeOn).
Lopullisesta taulukosta näkyy hyvin myös pitkän turnauksen erityinen luonne: useilla pelaajilla on selkeitä hyviä ja huonoja jaksoja, eri vaiheissa turnausta. Joillakin oli hieman vaikeuksia päästä turnauksen alusta peliin mukaan, ja toisilla taas kisaväsymys kasvoi loppua kohden. Menestys vaatii paitsi rautaista pelitaitoa myös lujaa kestävyyttä pelistä ja päivästä toiseen.
Yleisen sarjan täydelliset tulokset.
Naisten sarjan mestaruuden vei Anastasia Nazarova (MatSK) pistein 6,5/7. Hopealle sijoittui Heljä Lehtinen (Aatos) 4,5 pisteellä, ennen vertailun jälkeen pronssille sijoittunutta Sarabella Norlamoa (MatSK).
Naisten mitalistit 2019. Vasemmalta Heljä Lehtinen, Anastasia Nazarova, Sarabella Norlamo.
Naisten sarjan täydelliset tulokset.
Seniorien 65v+ mestaruuden voitti FM Harri Hurme (LauttSSK) pistein 7,5/9. Hopealle sijoittui Kaj Kivipelto (KS-58) pistein 6,5/9 ja pronssille Leo Peltola (Gambiitti) pistein 6/9.
Seniorien 65v+ sarjan täydelliset tulokset.
Seniorien 50v+ mestaruuden voitti puhtaalla 5/5 tuloksella Petri Kopsa. Hopealle sijoittui vertailun jälkeen Juha Mäki pistein 3,5/5, ja pronssille vahvan suorituksen tehnyt Tom Smeds myöskin pistein 3,5/5.
Seniorien 50v+ sarjan täydelliset tulokset.
EtVaS onnittelee kaikkia mestareita ja mitalisteja!
SM-turnaukset käynnissä, EtVaS raportoi Facebookissa
SM-turnaukset ovat käynnissä Shakkiareenalla Helsingissä. EtVaS raportoi kuulumisia peleistä ja tunnelmia kisan edetessä Facebookissa. Tsekkaa siis www.facebook.com/etvas.shakki/ ja muista tykkäillä sivustosta ja postauksista!
Nuorten Suomen mestaruudet 2019 ratkottu
Nuorten SM-kisat pelattiin 6.-9.6.2019 Turussa. Lähes 100 nuorta osallistui turnaukseen kuudessa eri ikäluokassa.
Kaksi vanhinta ikäluokkaa pelasivat samassa ryhmässä. Mestaruuden vei tuore shakkimestari Henri Lahdelma (MatSK) pistein 6/7, ennen FM Toivo Keinästä (MatSK) ja Elias Kesoa (TammerSH), jotka jakoivat toista sijaa pistein 5,5/7, Keinäsen viedessä hopeamitalin vertailun turvin. EtVaSilla ei ollut tällä kertaa edustajia vanhimmissa ikäluokissa.
Suomen mestaruuden nappasi puhtaalla pelillä MatSKin Patrik Aalto pistein 7/7. Toiseksi sijoittui Oliver Wartiovaara (MatSK) pistein 6/7, ja pronssille myöskin MatSKia edustava Sarabella Norlamo vertailun jälkeen pistein 4,5/7. EtVaSin pelaajia ei osallistunut tähän ikäluokkaan.
Mestariksi ylsi vahvalla pelillä Anton Sinitsyn pistein 6/7. Hopeaa nappasi Toni Vainikka (HämSK) pistein 5,5/7, ja pronssia Elisabet Hollmerus (TammerSH) pistein 5/7. EtVaSin Eino Pölkki jäi vertailun jälkeen niukasti neljänneksi myöskin pistein 5/7. EtVaSin Volter Aapola oli vertailun jälkeen yhdeksäs pistein 4/7.
Tasaisen ryhmän voittoon ja Suomen mestaruuteen ylsi lopulta uusintapelien jälkeen Ilkka Koota (TuTS) pistein 5,5/7, saatuaan uusintapeleistä 1,5/2 pistettä. Hopeaa otti MatSKin Iraj Laturkar pistein 5,5/7, pelattuaan molemmat uusintapelinsä tasan. Pronssille uusintojen jälkeen jäi Aku Salonen (Aatos) pistein 5,5/7 ja 0,5/2. EtVaSin Valtteri Sokka oli ryhmän kahdeksas pistein 4/7.
Suomen mestaruuden vei tuloksella 7/7 Eeli Asikainen (TuTS). Hopeaa nappasi vahvan turnauksen pelannut EtVaSin Pessi Heino pistein 5,5/7, ja pronssille ylsi Niklas Jaakkola (TammerSH) pistein 5/7. EtVaSin Samu Patosalmi oli loppusijoituksissa vertailun jälkeen seitsemäs pistein 4/7, pelattuaan viimeisellä kierroksella erittäin vahvan pelin tuoretta mestaria vastaan.
Mestaruuden vei puhtaalla 7/7 tuloksella Vihan Velagapudi (MatSK). Hopealle sijoittui Maria Oksanen pistein 6/7, ja pronssia vei Emil Reunanen (HSK) pistein 5/7.
Turnauksen pelejä löytyy Shakkiliiton sivun linkkien takaa.
EtVaS onnittelee tuoreita Suomen mestareita sekä omia pelaajiaan hienoista suorituksista!
SM-turnaukset alkavat pian, EtVaSin nuoriso vahvasti mukana
Vuoden 2019 SM-turnaukset pelataan kesäkuun aikana.
Nuorten SM 6.-9.6.2019 Turku
Mestaruustaistoon pääsevät ensimmäisenä nuoret, joiden pelit käynnistyvät torstaina 6.6.2019 Turussa. Mestarit kaikissa ikäluokissa on selvillä sunnuntai-iltaan mennessä. Nuorten mestaruuksista on taistelemassa myös useita EtVaSin pelaajia.
Nuorimman ikäluokan kokeneimpana kisaan lähtee Vihan Velagapudi (MatSK). Mukana ei ole tällä kertaa EtVaSin pelaajia.
Ennakkoasetelmissa vahvimpina kisaan lähtevät kokeneet Eeli Asikainen (TuTS) ja Niklas Jaakkola (TammerSH), jotka molemmat ovat jo ylittäneet 1700 selopisteen rajan. EtVaSin pelaajista mitalitaistoon lähtee Pessi Heino ja Samu Patosalmi.
Ikäluokan kärkinimi selolistalla on Ilkka Koota (TuTS) joka on onnistunut rikkomaan jo 1800 selopisteen rajan. Häntä haastamaan asettuu mm. Aleksandr Häkkinen ja Sara-Olivia Sippola. EtVaSin pelaajista mukana on Valtteri Sokka.
Alle 14-vuotiaiden ehdoton kärkinimi Elias Keso osallistuu vanhemman ikäluokan sarjaan, joten kärkisijoitettuna mestaruudesta lähtee taistelemaan Toni Vainikka (HämSK), jota haastamaan asettuu mm. Anton Sinitsyn (Int). EtVaSin Eino Pölkki ja Volter Aapola ovat perinteisesti myös vahvoja kandidaatteja mitalitaisteluun.
Kärkisijoitettuina U16 -ikäluokassa starttaavat Oliver Wartiovaara (MatSK) ja Patrik Aalto (MatSK). Heitä haastamaan lähtee mm. Sarabella Norlamo (MatSK). Mukana ei ole EtVaSin pelaajia.
Kun ikäluokan ylivoimaisesti vahvin pelaaja Toivo Keinänen on vanhempien sarjassa, lähtee U18 -ikäluokan mestaruudesta taistelemaan kärkisijoitettuna Anastasia Nazarova (MatSK) ja Lauri Bederdin (JärvSK). EtVaSin pelaajia ei ole mukana tässä ikäluokassa.
Kisan ehdoton ennakkosuosikki on FM Toivo Keinänen (MatSK), jonka selo lähentelee jo 2400 rajaa. Häntä haastamaan asettuu mm. shakkimestarit Dmitri Tumanov (Gambiitti) ja Henri Lahdelma (MatSK), sekä nuori haastaja Elias Keso (TammerSH).
Yleinen SM 10.-18.6.2019 Helsinki
Aikuisten mestaruuksista kilpaillaan maanantaina 10.6.2019 alkaen Shakkiareenalla Helsingissä. Mestaruus ratkeaa 9 kierroksen jälkeen tiistaina 18.6.2019. Ennakkoon vahvimpina (selojen perusteella) kisaan lähtevät hallitseva mestari Mikael Agopov (SK ComeOn), Vilka Sipilä (TuTS) ja Pekka Köykkä (TammerSH). EtVaSin pelaajista mestariehdokkaita haastamaan lähtee Jere Lindholm.
Naisten SM 10.-18.6.2019 Helsinki
Naisten SM-turnaus pelataan samaan aikaan yleisen sarjan kanssa 10.6.2019 alkaen. Ennakkoasetelmissa vahvimpana turnaukseen lähtee Anastasia Nazarova (MatSK), jota haastaa mm. Alia Dannenberg (JoeSK) ja Sarabella Norlamo (MatSK).
Seniorien 65+ SM 10.-18.6.2019 Helsinki
Seniorien 65+ mestaruudesta pelataan samoin 10.6.2019 alkaen Shakkiareenalla.
Seniorien 50+ SM 14.-16.6.2019 Helsinki
Seniorien 50+ mestaruus ratkaistaan lyhyemmällä formaatilla viikonlopputurnauksen muodossa.
Etelä-Vantaan Shakki ry - EtVaS
Already have a WordPress.com account? Log in now.
Etelä-Vantaan Shakki ry - EtVaS